|  |  |  |  |
| --- | --- | --- | --- |
| **РЕЗЮМЕ НА ЦЯЛОСТНА ПРЕДВАРИТЕЛНА ОЦЕНКА НА ВЪЗДЕЙСТВИЕТО** | | | |
| **Институция:**  Министерство на транспорта и съобщенията | | **Нормативен акт:** Закон за изменение и допълнение на Закона за гражданското въздухоплаване | |
| **Период на извършване на оценката:**  юли – септември 2024 г. | | *От какво ниво възниква необходимостта от предприемане на действието?* | |
| **Лице за контакт:**  Мануела Мануилова -  Главна дирекция „Гражданска въздухоплавателна администрация“ | | **Телефон и ел. поща:**  тел. 02/937-1078  e-mail: [mmanuilova@caa.bg](mailto:mmanuilova@caa.bg) | |
| **1. Проблеми, цели и варианти на действие.** | | | |
| **Проблем 1 „Липса на изрично посочване на съществуващи регистри, предвидени в подзаконовата уредба, в Закона за гражданското въздухоплаване“.**  В Закона за гражданското въздухоплаване (ЗГВ) не са посочени изчерпателно регистрите по прилагането му. В действащата уредба такива са предвидени в подзаконови актове по прилагането на закона.Със законопроекта се предвижда разпоредба, в която се изброяватизчерпателно водените от Главна дирекция „Гражданска въздухоплавателна администрация“ (ГД ГВА) регистри, като по този начин се постига съответствие с изискванията на Закона за ограничаване на административното регулиране и административния контрол върху стопанската дейност (ЗОАРАКСД) и Решение № 298 на Министерския съвет от 2 април 2021 г., с което е приета актуализирана стратегия за развитие на електронното управление в Република България 2019 - 2025 г., Приложение № 2 към която е Концепцията за регистрова реформа. Посочените изменения са в изпълнение и на Решение № 233 на Министерския съвет от 29 март 2024 година за приемане на План за намаляване на административната тежест**.**  Проблемът не може да се реши в рамките на действащия закон, тъй като в него не са изчерпателно изброени съществуващите регистри, водени от ГД ГВА.  Причината за възникване на проблема е обстоятелството, че съществуващите регистри са описани в подзаконовата уредба по прилагането на закона. Воденето им произтича от изисквания на правото на Европейския съюз (ЕС).  **Проблем 2 „Стартирала процедура за нарушение (infringement) № 2014/4241, образувана от Европейската комисия срещу Република България“.**  В ход епроцедура за нарушение (infringement) № 2014/4241 срещу Република България за неправилно прилагане на Директива 2009/12/EО на Европейския парламент и на Съвета от 11 март 2009 г. относно летищните такси и на Регламент (EО) № 1008/2008 относно общите правила за извършване на въздухоплавателни услуги в Общността, въз основа на чл. 258 от Договора за функционирането на Европейския съюз. В случай че не бъдат предприети законови изменения, съобразно препоръките на Европейската комисия, съществува риск от образуване на съдебно производство пред Съда на Европейския съюз срещу Република България за неспазване на нормативната уредба на ЕС. Посочените изменения са в изпълнение и на Законодателната програма на Министерския съвет за периода 1 януари – 30 юни 2024 г.  Причината за проблема е обстоятелството, че процедурата за нарушение срещу Република България не е завършила и условието за приключването ѝ е извършване на законодателната промяна – изрично посочване на лицата, които могат да обжалват решенията по реда на Глава Хв от ЗГВ.  **Проблем 3 „Липса на разпоредби, свързани с киберсигурността в гражданското въздухоплаване“.**  В ЗГВ липсват основания за предприемане на мерки за осигуряване на киберсигурността в гражданското въздухоплаване.Необходимо е да се предвидиуредба относно киберсигурността в гражданското въздухоплаване, каквито са изискванията на Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност. Мерките са вече отразени в т. 01.4, Глава 01 от Националната програма за сигурност в гражданското въздухоплаване (НПСГВ) и т. 1.7, Глава 1 от НПСВГ по отношение на мерките за киберсигурност, както и в т. 11.1.2 и 11.2.8, Глава 11 от НПСГВ по отношение на изисквания към лицата, имащи достъп до информационни и комуникационни, технологични системи и данни от критично значение в гражданското въздухоплаване. Необходимо е наличие на законова норма, за да се гарантира прилагането им. Посочените изменения са в изпълнение и на Законодателната програма на Министерския съвет за периода 1 януари – 30 юни 2024 г.  Причината за възникване на проблема е свързана с липсата на разпоредби относно киберсигурността в закона.  **Проблем 4 „Липса на такси за извършвани административни услуги, произтичащи от уредба на ЕС“.**  Понастоящем ГД ГВА предоставя административни услуги, за които не са предвидени такси. За извършването им е ангажиран значителен административен ресурс. Липсват основания за събиране на такси за административно обслужване. В уредбата на ЕС е предвидено предоставянето на административни услуги, които са задължителни за компетентната администрация, а именно – ГД ГВА. Необходимо е при остойностяването на тези административни услуги да се предвидят такси.  Административните услуги произтичат от уредба на ЕС, съдържаща обвързващи изисквания за националния контролен орган (ГД ГВА) да извършва определени административни действия. Те се изпълняват своевременно по ред, установен нормативно, и се съдържат в Регистъра на услугите, част от Административния регистър. Остойностяването им не е направено досега. Основание за събирането им – също.  Основания за събиране на такси е необходимо да бъдат въведени за извършването на следните административни услуги, като предложенията са съобразени с Методиката за определяне на разходоориентиран размер на таксите по чл. 7а от ЗОАРАКСД и разходването им:  – за регистрация и годишна проверка за съответствие на летища, която заменя досегашната такса за издаване на удостоверение за експлоатационна годност и годишна проверка на летателна площадка. Предложението е свързано с промените в ЗГВ относно класификацията на видовете летища (обн., ДВ, бр. 16 от 2021 г.). Съгласно измененията в чл. 43 от ЗГВ (ДВ, бр. 16 от 2021 г.) категорията „летателни площадки“ отпада и се въвежда нова група на най-малките „летища за обслужване на полети, различни от търговски въздушен превоз, с въздухоплавателни средства с максимална излетна маса под 5700 кг срещу заплащане или без заплащане, както и за технологични нужди на собственика без заплащане“.  – за вписване/продължаване на валидност/подновяване на квалификационен клас към свидетелства за правоспособност - това са отделни административни производства, като за всяко от тях се подава отделно заявление от заявителя, с което той кандидатства за придобиване на квалификация или за продължаване на валидност на квалификация, или за подновяване на права на квалификация и квалификационен клас.  – за назначаване на 24-битов идентификационен код на транспондер, работещ в режим S-mode - административната услуга е на основание на разпоредбите на Международната организация за гражданска авиация, посочени в глава 3 „Системи за наблюдение“, раздел 3.1.2.5.2.1.2 „IC - код за запитване“ от Приложение 10 на ИКАО „Аеронавигационни комуникации“, том 4, „Системи за наблюдение и избягване на сблъсък във въздуха“. Тя се извършва и съгласно Регламент № (ЕО) 262/2009 на Комисията от 30 март 2009 година за определяне на изисквания за координираното разпределение и използване на кодове за запитване в режим S за Единното европейско небе и в изпълнение на чл. 7, ал. 3 от Регламент за изпълнение № (ЕС) 1207/2011 на Комисията от 22 ноември 2011 година за определяне на изисквания относно функционирането и оперативната съвместимост на наблюдението в рамките на системата Единно европейско небе, където се посочва, че „държавите членки гарантират, че назначаването на 24-битови адреси на въздухоплавателните средства по ИКАО, оборудвани с транспондери, работещи в режим S, е в съответствие с условията на глава 9 от приложение 10, том 3“;  – за събиране на такса за издаване на специално разрешение за извършване на полет за летателни апарати без съответствие със сертификат за тип – в Процедурата за регистрация и издаване на специално разрешение за извършване на полети на летателни апарати без съответствие със сертификат за тип (обн., ДВ, бр. 96 от 2021 г.) е предвидено издаването на специално разрешение за извършване на полети на летателни апарати без съответствие със сертификат за тип за всеки отделен полет като това е нова отделна административна услуга;  – за издаване на единен сертификат за оператор на съоръжения за обслужване на пътници за летищата, попадащи в обхвата на Регламент (ЕС) 2018/1139, както и за годишна проверка за съответствие с условията, при които е издаден - административната услуга е в съответствие с разпоредбите на Регламент (ЕС) № 139/2014 и на Регламент (ЕС) 2018/1139. Посоченият сертификат се издава на летищен оператор, притежаващ единен сертификат за летищен оператор на летище по реда на Регламент (ЕС) № 139/2014, и представлява нова административна услуга, във връзка с която е предложената такса.  **Проблем 5 „Необходимост от въвеждане на санкции за неизпълнение на регламенти на ЕС“.**  В ЗГВ липсват санкционни норми за неспазване на някои регламенти на ЕС в областта на гражданското въздухоплаване. Необходимо е да се предвидят административнонаказателни разпоредби, отразяващи възникнали нови основания за търсене на административнонаказателна отговорност, произтичащи от уредбата на ЕС. Такива са предложените разпоредби за неизпълнение в срок на изискванията на задължения, произтичащи от Регламент (ЕС) № 376/2014 на Европейския парламент и на Съвета от 3 април 2014 година за докладване, анализ и последващи действия във връзка със събития в гражданското въздухоплаване, за изменение на Регламент (ЕС) № 996/2010 на Европейския парламент и на Съвета и за отмяна на Директива 2003/42/ЕО на Европейския парламент и на Съвета и на Регламенти (ЕО) № 1321/2007 и (ЕО) № 1330/2007 на Комисията. В случай, че промяна в закона не бъде предприета, съществува риск от образуване на наказателна процедура за нарушение на правото на ЕС срещу Република България от Европейската комисия. Също така е необходимо да се предприемат и неотложни законодателни мерки по въвеждането на санкции в националната уредба предвид постъпило допълнително запитване от Европейската комисия в информационна фаза EU Pilot №: 10450/23 относно санкции във връзка с нарушения на регулаторната рамка за Единно европейско небе. Запитването на Европейската комисия е дали е въведен в законодателството санкционен режим в съответствие с чл. 9 от Регламент (ЕО) № 549/2004 на Европейския парламент и на Съвета от 10 март 2004 година за определяне на рамката за създаването на Единно европейско небе по отношение на онези ползватели на въздушното пространство и доставчици на аеронавигационно обслужване, които не изпълняват приложимите изисквания и срокове, произтичащи от Регламент за изпълнение (ЕС) 2021/116 на Комисията от 1 февруари 2021 година относно установяването на първия съвместен проект в подкрепа на изпълнението на Европейския генерален план за управление на въздушното движение, предвиден в Регламент(ЕО) № 550/2004 на Европейския парламент и на Съвета, за изменение на Регламент за изпълнение (ЕС) № 409/2013 на Комисията и за отмяна на Регламент за изпълнение (ЕС) № 716/2014 на Комисията. При невъвеждането в закона на санкции, които да са „ефективни, пропорционални и с възпиращ ефект“, съществува риск от започване на наказателна процедура за нарушение на правото на ЕС срещу Република България.  Също така, необходимо е да се предприемат неотложни законодателни мерки по въвеждането на санкции в националната уредба с оглед влизането в сила на Регламент (ЕС) 2023/2405 на Европейския парламент и на Съвета от 18 октомври 2023 година за осигуряване на еднакви условия на конкуренция за устойчив въздушен транспорт (инициатива ReFuelEU — сектор „Авиация“) от 1 януари 2025 г. Санкционният режим трябва да е в съответствие с чл. 12 от Регламент (ЕС) 2023/2405, и да е ефективен, пропорционален и възпиращ по отношение на въздушните превозвачи, летищните оператори и доставчиците на авиационни горива, които не изпълняват приложимите изисквания и срокове за използване на устойчиви авиационни горива, произтичащи от Регламент (ЕС) 2023/2405 на Европейския парламент и на Съвета.  Нормативната уредба на ЕС, цитирана по-горе, съдържа изисквания в националното законодателство да бъдат въведени санкции, които да са „ефективни, пропорционални и с възпиращ ефект“ за гарантиране спазването на съдържащите се в посочените регламенти изисквания.  Посочените по-горе проблеми не могат да се разрешат с действащата нормативна рамка – Закона за гражданското въздухоплаване, тъй като същите изискват предвиждане на законово ниво.  Последваща оценка на Закона за гражданското въздухоплаване не е извършвана.  Посочените изменения са в изпълнение и на Законодателната програма на Министерския съвет за периода 1 януари – 30 юни 2024 г.  **Проблем 6 „Необходимост от въвеждане на санкции за подаване на неверни и заблуждаващи съобщения за помощ, следствие от които е проведена операция по търсене и спасяване при авиационни произшествия“.**  В ЗГВ липсва санкционна норма, която да регулира обществените отношения в случаите, когато освен, че е подадено невярно или заблуждаващо съобщение за помощ, е проведена и съответната операция по търсене и спасяване. Задействането на плана за провеждане на операция по търсене и спасяване при авиационно произшествие е свързано с ангажирането на голям брой участници, материален и човешки ресурс. Подаването на сигнал за настъпил инцидент по своя характер предполага в най-кратки срокове ангажирането на спешна помощ с оглед риск за живота, здравето, сигурността и имуществото на гражданите. Когато сигналът е неверен или заблуждаващ се стига до неоправдано изразходване на наличния обществен ресурс. Законът за гражданското въздухоплаване не съдържа норма, която да санкционира подобен вид нарушения, но описаните по-горе реални рискове предполагат включването на такава разпоредба. С определения размер на глобата се цели освен санкционирането на вече допуснато нарушение, също и превенция на подобно поведение.  **Проблем 7 „Необходимост от промени в Закона за обществените поръчки, произтичаща от спецификата на дейностите на Държавно предприятие „Ръководство на въздушното движение (ДП РВД),** **свързани с безопасността на въздухоплаването, с управлението на въздушното пространство и с осигуряването на аеронавигационното обслужване“.**  С предложената промяна в Закона за обществените поръчки се цели отпадане на изискването за задължително публикуване в Регистъра на обществените поръчки и в профила на купувача на обявления за възлагане на поръчки на стойност, равна или по-голяма от 50 000 лв., проведени на основание чл. 53, ал. 10 от ЗГВ, както и сключените договори и приложенията към тях за възлагане на тези поръчки.. Предложението е съобразено с това, че обектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване, са част от критичната инфраструктура от значение за националната сигурност и информацията за тяхното разположение, параметри и конкретни характеристики не следва да бъде публично достъпна с оглед защитата на обществения интерес.  Проблемът не може да се реши в рамките на действащия закон, тъй като в него се съдържа изрично изискване за публикуване на обществените поръчки, касаещи включително дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване, осъществявани от ДП РВД. | | | |
| **1.2. Цели:**  **Цел 1 „Постигане на съответствие с изискванията на ЗОАРАКСД и Решение № 298 на Министерския съвет от 2 април 2021 г., с което е приета актуализирана стратегия за развитие на електронното управление в Република България 2019-2025 г., Приложение № 2 към която е Концепцията за регистрова реформа“.**  С изричното посочване в закона на регистрите, водени в ГД ГВА, ще се постигне съответствие с изискванията наЗОАРАКСД и Решение № 298 на Министерския съвет от 2 април 2021 г., с което е приета актуализирана стратегия за развитие на електронното управление в Република България 2019-2025 г., Приложение № 2 към която е Концепцията за регистрова реформа.  Също така ще се създаде предпоставка за по-висока обществена информираност и ще се осигури спазване на действащата нормативна уредба.  **Цел 2 „Прекратяване на наказателната процедура пред ЕК“.**  Цели се създаване на нормативно основание, с което дабъдат изпълнени указаниятана Европейската комисия.С промяната в уредбата ще се създаде необходимата предпоставка за прекратяване на процедура за нарушение (infringement) № 2014/4241 срещу Република България неправилно прилагане на Директива 2009/12/EО на Европейския парламент и на Съвета от 11 март 2009 г. относно летищните такси и на Регламент (EО) № 1008/2008 относно общите правила за извършване на въздухоплавателни услуги в Общността, въз основа на член 258 от Договора за функционирането на Европейския съюз.  **Цел 3 „Мерки по киберсигурността в гражданското въздухоплаване“**  Цели се създаване науредба относно киберсигурността в гражданското въздухоплаване, каквито са изискванията на Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност. По този начин ще се създадат основания за предприемане на конкретни мерки в националната уредба по повод изпълнението на изискванията на ЕС за киберсигурността в гражданското въздухоплаване.  **Цел 4 „Въвеждане на такси за извършвани административни услуги, произтичащи от уредба на ЕС“**.  Цели се създаване на основания за събиране на такси за административно обслужване в областта на административните такси за редица административни услуги, произтичащи от уредбата на ЕС, за които няма основания за събиране в закона. Съответните такси ще бъдат изчислявани съобразно методиката по чл. 7а от ЗОАРАКСД.  **Цел 5 „Създаване на административнонаказателни разпоредби, произтичащи от уредбата на ЕС“.**  Цели се създаване на административнонаказателни разпоредби, които да отразяват възникнали нови основания за търсене на административнонаказателна отговорност, произтичащи от уредбата на ЕС.  Такава е административнонаказателната разпоредба за неизпълнение в срок на изискванията на задължения, произтичащи от Регламент (ЕС) № 376/2014 на Европейския парламент и на Съвета от 3 април 2014 година за докладване, анализ и последващи действия във връзка със събития в гражданското въздухоплаване, за изменение на Регламент (ЕС) № 996/2010 на Европейския парламент и на Съвета и за отмяна на Директива 2003/42/ЕО на Европейския парламент и на Съвета и на регламенти (ЕО) № 1321/2007 и (ЕО) № 1330/2007 на Комисията.  Такава е и разпоредбата, предвидена по повод постъпилото допълнително запитване от Европейската комисия в информационна фаза EU Pilot №: 10450/23 за това въведени ли са в националното законодателство санкции във връзка с нарушения на регулаторната рамка за Единното европейско небе.  Такава е и административнонаказателната разпоредба за неизпълнение на изискванията на задълженията, произтичащи от разпоредбите на Регламент (ЕС) № 2023/2405 на Европейския парламент и на Съвета от 18 октомври 2023 година за осигуряване на еднакви условия на конкуренция за устойчив въздушен транспорт (инициатива ReFuelEU — сектор „Авиация“) за използването на устойчиви авиационни горива (УАГ).  **Цел 6 „Въвеждане на административнонаказателна разпоредба за подаване на неверни и заблуждаващи съобщения за помощ, следствие от които е проведена операция по търсене и спасяване при авиационни произшествия“.**  Целта е да бъдат сведени до минимум възможностите за изпращане на неверни или заблуждаващи съобщения, въз основа на които се провеждат операции по търсене и спасяване при авиационни произшествия.  **Цел 7 „Преодоляване на рискове от застрашаване безопасността, ефективността и непрекъсваемостта на извършваните от ДП РВД дейности, свързани с безопасността на въздухоплаването, с управлението на въздушното пространство и с осигуряването на аеронавигационното обслужване“.**  Целта е минимизиране на рисковете от неблагоприятна външна намеса в обектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване и които са част от критичната инфраструктура на ДП РВД от значение за националната сигурност. | | | |
| **1.3. Варианти за действие:** | | | |
| **1.3.1. По проблем 1:**  **Вариант „Без действие“:**  Няма да се постигне съответствие с изискванията на действащата нормативна уредба. Няма да е налице в достатъчна степен обществена информираност за изискванията на приложимата уредба, както и за дейността на субектите, предоставящи авиационни услуги.  **Вариант 1 „Предприемане на предлаганите законодателни промени“:**  Ще се постигне съответствие с изискванията на действащата нормативна уредба. Ще се повиши информираността на обществото по приложимата нормативна уредба. Ще се създаде прозрачност за дейността на субектите от авиационната индустрия. Така гражданите и юридическите лица ще разполагат с достоверна информация за актуалния статус на субектите, предоставящи услуги по занятие в областта на въздушния транспорт.  *Посочете изследваните варианти, включително алтернативи на предприемането на нормативна промяна.* | | | |
| **----------------------------------------------------------------------------------------------------------------------------**  **1.3.2. По проблем 2:**  **Вариант „Без действие“:**  Няма да се постигне съответствие със становищата на Европейската комисия по прилагането на уредбата на ЕС, което е предпоставка за продължаване на процедура за нарушение № 2014/4241 спрямо Република България. Ще продължи да съществува риск от предприемане на съдебни действия от Европейската комисия пред Съда на Европейския съюз срещу Република България за неспазване на законодателството на ЕС.  **Вариант 1 „Предприемане на предлаганите законодателни промени“:**  Ще се постигне съответствие с изискванията на Европейската комисия по прилагането на Директива 2009/12/ЕО относно летищните такси. Ще се предотврати риска от започване на съдебни действия срещу Република България от страна на Европейската комисия за неспазване на законодателството на ЕС. | | | |
| **1.3.3. По проблем 3:**  **Вариант „Без действие“:**  Няма да се постигне съответствие с изискванията на действащата нормативна уредба. Ще липсва уредба, която да създаде условия за предприемане на мерки за обезпечаване на киберсигурността в гражданското въздухоплаване.  **Вариант 1 „ Предприемане на предлаганите законодателни промени“:**  Ще се постигне съответствие с изискванията на действащата нормативна уредба на ЕС. Ще се постигне гарантиране на предприетите мерки за киберсигурността в гражданското въздухоплаване.  **1.3.4. По проблем 4:**  **Вариант „Без действие“:**  Няма да се постигне съответствие с изискванията на действащата нормативна уредба на ЕС.  **Вариант 1** **„Предприемане на предлаганите законодателни промени“:**  Ще се постигне съответствие с изискванията на действащата нормативна уредба на ЕС относно предоставяне на административни услуги, като се конкретизират изрично предоставяните услуги в ГД ГВА. По този начин ще се улесни дейността на субектите в областта на гражданското въздухоплаване, като се създаде изчерпателност на информацията за видовете услуги и съответно видовете административни такси.  **1.3.5. По проблем 5:**  **Вариант „Без действие“:**  Няма да се постигне съответствие с изискванията на действащата нормативна уредба на ЕС. Съществува риск от започване на наказателна процедура от Европейската комисия срещу Република България заради липса на въведени санкции в националната уредба при нарушения на регулаторната рамка за Единното европейско небе и на регулаторната рамка за въвеждане на изискванията относно УАГ.  **Вариант 1 „Предприемане на предлаганите законодателни промени“:**  Ще се постигне съответствие с изискванията на действащата нормативна уредба на ЕС и ще отпадне риска от наказателни процедури, които да бъдат започвани от Европейската комисия.  При определяне механизма за квалифициране на нарушенията и размера на санкциите са взети предвид разпоредбите на съответните регламенти (Регламент (ЕС) № 376/2014, Регламент за изпълнение (ЕС) 2021/116, Регламент (ЕС) № 2023/2405), като предложените санкции са ефективни, пропорционални и с възпиращ ефект.  **1.3.6. По проблем 6:**  **Вариант „Без действие“:**  Няма да бъде въведен законов механизъм, който да предвижда санкция за нарушителите, съответно да има възпираща функция по отношение на лицата, които изпращат неверни или заблуждаващи сигнали.  **Вариант 1** **„Предприемане на предлаганите законодателни промени“:**  При определяне механизма за квалифициране на нарушението и размера на санкцията е съобразено обстоятелството, че щесе осигури съответната нормативна основа за санкциониране на нарушителите, като същевременно размерът на предвидената глобата и нейното налагане ще имат превантивна функция, възпираща изпращането на неверни или заблуждаващи сигнали. Ще бъде сведено до минимум ангажирането на множество държавни органи и организации в системата на търсенето и спасяването по отношение на фалшивите сигнали.  **1.3.7. По проблем 7:**  **Вариант „Без действие“:**  Няма да се осигурят условия за избягване на рисковетеот неблагоприятна външна намеса в обектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване, и които са част от критичната инфраструктура от значение за националната сигурност.  **Вариант 1** **„Предприемане на предлаганите законодателни промени“:**  Щесе осигурят условия за избягване на рисковетеот неблагоприятна външна намеса в обектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване, и които са част от критичната инфраструктура от значение за националната сигурност. | | | |
| **2. Препоръчителен вариант** | | | |
| **2.1. По проблем 1:**  **Вариант „Предприемане на предлаганите законодателни промени “**  **Описание:**  Ще се създадат законови основания за изрично посочване в закона на съществуващите регистри, водени от ГД ГВА .  **Положителни (икономически/социални/икономически) въздействия в тригодишна перспектива:**  Ще се постигне съответствие с изискванията на действащата нормативна уредба – ЗОАРАКСД и Решение № 298 на Министерския съвет от 2 април 2021 г., с което е приета актуализирана стратегия за развитие на електронното управление в Република България 2019-2025 г., Приложение № 2 към която е Концепцията за регистрова реформа. Ще се постигне по-голяма информираност на гражданите за действащите регистри, водени от ГД ГВА.  **Отрицателни (икономически/социални/икономически) въздействия в тригодишна перспектива:**  Не се предвиждат.  **Специфични въздействия в тригодишна перспектива:**   * **Въздействия върху малките и средните предприятия:**   Ще се повиши тяхната информираност за действащата уредба – водените от ГД ГВА регистри. Няма микро-, малки или средни предприятия, които са изключени от новите правила, въведени с предложението.   * **Административна тежест:**   Не се предвижда нова административна тежест. Не се създават нови регулаторни режими и регистри. Посочват се единствено съществуващите и водени понастоящем. Предложението е съобразено с минималните изисквания за административна тежест на ЕС и не ги надхвърля.  **Потенциални рискове от прилагането на препоръчителния вариант:**  Не се предвиждат. | | | |
| **2.2. По проблем 2:**  **Вариант „Предприемане на предлаганите законодателни промени“.**  **Описание:**  Промяна в уредбата, която да даде основание за прекратяване на процедура за нарушение (infringement) № 2014/4241 от ЕК.  **Положителни (икономически/социални/икономически) въздействия в тригодишна перспектива:**  Ще се създаде предвидимост в дейността на ползвателите на летищни услуги на Летище София  **Отрицателни (икономически/социални/икономически) въздействия в тригодишна перспектива:**  Не се предвиждат  **Специфични въздействия в тригодишна перспектива:**   * **Въздействия върху малките и средните предприятия:**   Ще се повиши тяхната информираност за действащата уредба – правото на обжалване на решенията на Летище София. Няма микро-, малки или средни предприятия, които са изключени от новите правила, въведени с предложението   * **Административна тежест:**   Не се предвижда нова административна тежест. Не се създават нови регулаторни режими и регистри. Предложението е съобразено с минималните изисквания за административна тежест на ЕС и не ги надхвърля.  **Потенциални рискове от прилагането на препоръчителния вариант:**  Не се предвиждат. | | | |
| **2.3. По проблем 3:**  **Вариант „Предприемане на предлаганите законодателни промени“.**  **Описание:**  Създаване науредба относно киберсигурността в гражданското въздухоплаване.  **Положителни (икономически/социални/икономически) въздействия в тригодишна перспектива:**  Ще се създаде основание за повишаване нивото на киберсигурността в гражданското въздухоплаване  **Отрицателни (икономически/социални/икономически) въздействия в тригодишна перспектива:**  Не се предвиждат.  **Специфични въздействия в тригодишна перспектива:**   * **Въздействия върху малките и средните предприятия:**   Ще се повиши нивото на киберсигурността в гражданското въздухоплаване, което ще се отрази положително на тяхната дейност. Микро-, малки или средни предприятия не са изключени от новите правила, въведени с предложението.   * **Административна тежест:**   Не се предвижда нова административна тежест. Не се създават нови регулаторни режими и регистри. Предложението е съобразено с минималните изисквания за административна тежест на ЕС и не ги надхвърля.  **Потенциални рискове от прилагането на препоръчителния вариант:**  Не се предвиждат.  **2.4. По проблем 4:**  **Вариант „Предприемане на предлаганите законодателни промени“.**  **Описание:**  Създаване наоснование за събиране на такси за административни услуги, извършвани от ГД ГВА.  **Положителни (икономически/социални/икономически) въздействия в тригодишна перспектива:**  Ще се постигне съответствие с изискванията на действащата нормативна уредба на ЕС относно предоставяне на административни услуги, като се конкретизират изрично предоставяните услуги в ГД ГВА. По този начин ще се улесни дейността на субектите в областта на гражданското въздухоплаване, като се създаде изчерпателност на информацията за видовете услуги и съответно видовете административни такси.  **Отрицателни (икономически/социални/икономически) въздействия в тригодишна перспектива:**  Не се предвиждат.  **Специфични въздействия в тригодишна перспектива:**   * **Въздействия върху малките и средните предприятия:**   Ще се създадат основания за събиране на такси за вече извършвани административни услуги, за които понастоящем не се събират такси. Микро-, малки или средни предприятия не са изключени от новите правила, въведени с предложението.   * **Административна тежест:**   Не се предвижда нова административна тежест. Не се създават нови регулаторни режими и регистри. Предложението е съобразено с минималните изисквания за административна тежест на ЕС и не ги надхвърля. Не се въвеждат такси за услуги, различни от предвидените в уредбата на ЕС, като таксите са съобразени с Методиката за определяне на разходоориентиран размер на таксите по чл. 7а от ЗОАРАКСД.  **Потенциални рискове от прилагането на препоръчителния вариант:**  Не се предвиждат.  **2.5. По проблем 5:**  **Вариант „Предприемане на предлаганите законодателни промени“.**  **Описание:**  Ще се постигне по-високо ниво на безопасност и сигурност при осъществяване на дейностите в гражданското въздухоплаване.  **Положителни (икономически/социални/икономически) въздействия в тригодишна перспектива:**  Ще е налице уредба, съдържаща гаранции за безопасното функциониране на авиационната индустрия.  **Отрицателни (икономически/социални/икономически) въздействия в тригодишна перспектива:**  Не се предвиждат.  **Специфични въздействия в тригодишна перспектива:**   * **Въздействия върху малките и средните предприятия:**   Положително въздействие – ще се повиши нивото на сигурността и безопасността в дейността на авиационната индустрия, като се създаде превенция от противоправно поведение на участниците в авиационните дейности. Микро-, малки или средни предприятия не са изключени от новите правила, въведени с предложението.   * **Административна тежест:**   Не се предвижда нова административна тежест. Не се създават нови регулаторни режими и регистри. Предложението е съобразено с минималните изисквания за административна тежест на ЕС и не ги надхвърля. Санкциите следва да са „ефективни, пропорционални и с възпиращ ефект“. Определянето на административните нарушения произтича от съдържащи се нормативни предпоставки в конкретни разпоредби в цитираните регламенти. Те не са произволно определени. Размерите на глобите и имуществените санкции са съобразени с икономическите възможности на адресатите на разпоредбите. В този смисъл те са пропорционални и с възпиращ ефект. Гражданите и икономическите оператори като правнозадължени лица следва да изпълняват правнодължимо поведение, като съобразяват повелителните разпоредби на регламентите. Размерите на глобите и имуществените санкции са съобразени с тежестта на нарушенията.  **Потенциални рискове от прилагането на препоръчителния вариант:**  Не се предвиждат.  **-------------------------------------------------------------------------------------------------------------------------**  **2.6. По проблем 6:**  **Вариант „Предприемане на предлаганите законодателни промени“.**  **Описание:**  Ще се постигне по-високо ниво на безопасност и сигурност при осъществяване на дейностите по търсене и спасяване при авиационни произшествия.  **Положителни (икономически/социални/икономически) въздействия в тригодишна перспектива:**  Ще е налице правна уредба, съдържаща гаранции за безопасното функциониране на дейностите, свързани с търсене и спасяване.  **Отрицателни (икономически/социални/икономически) въздействия в тригодишна перспектива:**  Не се предвиждат.  **Специфични въздействия в тригодишна перспектива:**   * **Въздействия върху малките и средните предприятия:** * **Административна тежест:**   Не се предвижда нова административна тежест. Не се създават нови регулаторни режими и регистри. Предложението е съобразено с минималните изисквания за административна тежест на ЕС и не ги надхвърля. Размерите на глобите и имуществените санкции са съобразени с икономическите възможности на адресатите на разпоредбите и с тежестта на нарушенията*.*  **Потенциални рискове от прилагането на препоръчителния вариант:**  Не се предвиждат.  **2.7. По проблем 7:**  **Вариант „Предприемане на предлаганите законодателни промени “.**  **Описание:**  Щесе осигурят условия за избягване на рисковетеот неблагоприятна външна намеса в обектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване и които са част от критичната инфраструктура от значение за националната сигурност.  **Положителни (икономически/социални/икономически) въздействия в тригодишна перспектива:**  Ще се създадат законови гаранции за безпрепятстваното функционирането наобектите и съоръженията на ДП РВД, чрез които се осъществяват дейностите, свързани с безопасността на въздухоплаването, с управлението на въздушното пространство и с осигуряването на аеронавигационното обслужване, и които са част от критичната инфраструктура от значение за националната сигурност.  **Отрицателни (икономически/социални/икономически) въздействия в тригодишна перспектива:**  Не се предвиждат.  **Специфични въздействия в тригодишна перспектива:**   * **Въздействия върху малките и средните предприятия:** * **Административна тежест:**   Не се предвижда нова административна тежест. Не се създават нови регулаторни режими и регистри. Предложението е съобразено с минималните изисквания за административна тежест на ЕС и не ги надхвърля.  **Потенциални рискове от прилагането на препоръчителния вариант:**  Не се предвиждат. | | | |
| **3. Разходи и ползи от вариантите за действие** | | | |
| **3.1. По проблем 1:** | | | |
| **Варианти за действие:** | **Общи годишни разходи** | | **Общи годишни ползи** |
| **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | | В рамките на бюджетните приходи |
|  | *Опишете качествено и количествено всички значителни разходи и ползи на годишна база и коя от заинтересованите страни ще ги понесе. Използвайте приблизителни цифри и диапазони, включително парични разходи (в лв.).* | | |
|  | | | |
| **3.2. По проблем 2:**   |  |  |  | | --- | --- | --- | | **Варианти за действие:** | **Общи годишни разходи** | **Общи годишни ползи** | | **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | В рамките на бюджетните приходи | | | | |
| **3.3. По проблем 3:**   |  |  |  | | --- | --- | --- | | **Варианти за действие:** | **Общи годишни разходи** | **Общи годишни ползи** | | **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | В рамките на бюджетните приходи |   **3.4. По проблем 4:**   |  |  |  | | --- | --- | --- | | **Варианти за действие:** | **Общи годишни разходи** | **Общи годишни ползи** | | **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | В рамките на бюджетните приходи |   **3.5. По проблем 5:**   |  |  |  | | --- | --- | --- | | **Варианти за действие:** | **Общи годишни разходи** | **Общи годишни ползи** | | **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | В рамките на бюджетните приходи |   **3.6. По проблем 6:**   |  |  |  | | --- | --- | --- | | **Варианти за действие:** | **Общи годишни разходи** | **Общи годишни ползи** | | **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | В рамките на бюджетните приходи |   **3.7. По проблем 7:**   |  |  |  | | --- | --- | --- | | **Варианти за действие:** | **Общи годишни разходи** | **Общи годишни ползи** | | **Препоръчителен вариант: Вариант „Предприемане на предлаганите законодателни промени “** | В рамките на бюджетните разходи | В рамките на бюджетните приходи | | | | |
| **4. Проведени консултации** | | | |
| **Консултации:**  Изготвеният консултационен документ по проекта на Закона за изменение и допълнение на Закона за гражданското въздухоплаване беше публикуван за обществени консултации на Портала на Министерския съвет и на интернет страницата на Министерството на транспорта и съобщенията.  По законопроекта се планира да бъде проведена обществена консултация в съответствие с изискванията на чл. 26 от Закона за нормативните актове, посредством публикуването на проекта, мотивите към него и цялостната оценка на въздействието на Портала за обществени консултации и на интернет страницата на Министерството на транспорта и съобщенията. Предвижда се общественото обсъждане да бъде в срок от 30 дни. | | | |
| **5. Привеждане в действие и изпълнение** | | | |
| **От коя дата предложението влиза в сила?** | | | 3 дни след обнародване на закона в „Държавен вестник“ |
| **Коя институция ще отговаря за изпълнението на предложението и за контрола?**  Главна дирекция „Гражданска въздухоплавателна администрация“. Предложението не предвижда разходи. | | | |
| **Име, длъжност и подпис на директора на дирекцията, отговорна за извършването на цялостната предварителна оценка на въздействието:**  **Име и длъжност: Анелия Маринова – главен директор на ГД ГВА**  **Дата:** …  **Подпис:** … | | | |